OpenLLM-France/wikimedia huggingface dataset:
# Sukaldaritza liburua/Errezetak/Porru entsalada, guakamole eta izokin ketuarekin

Errezeta-liburuaren parte. Porru entsalada, guakamole eta izokin ketuarekin

## Osagaiak

4 pertsonarentzako osagaiak:
* Dozena bat porru berri.
* 400 g izokin ketu.
* Bi ahuakate.
* Tipulin bat.
* Bi baratxuri ale.
* Limoi bat.
* Oliba olio birjina.
* Gatza.
* Piper hauts beltza.
* Modena eta sagardo ozpinak.

## Pausoak

Porruak garbitu. Porruaren zuri aldea erabiliko dugu. Beraz, zati zuri bakoitza beste bi pusketatan moztu.
Lapiko batean ura irakiten ipini, gatz pittin batekin; irakiten hastean, porruak gehitu, sua moteldu eta, suabe-suabe, ordu erdi batez irakin. Gero, sua itzali, eta bertan mantendu, hoztu arte.
Guakamolea egiteko, ahuakateak zuritu, hezurra kendu, haragia karratu txikietan moztu, eta ontzi batean jarri.Tipulin a eta baratzuri aleak ere ahalik eta zatirik txikienetan moztu, eta aurreko ontzian gehitu, baita gatz pittin bat, piper hauts beltz birrindua, limoi baten zukua, koilarakada bat sagardo ozpin, eta oliba olio a ere bai, txorrotada on bat. Guztia ongi nahastu. Halaxe egingo dugu guakamolea.
Bukatzeko, porruak uretatik atera, ura ondo kendu, plater baten bueltan txukun ipini. Plateraren erdian, molde baten laguntzaz, guakamolea jarr,i eta porruen gainean izokin xerrak. Guztia, azkenik, olio eta modena oliozpinez ongi busti. Gustagarria bezain berezia; animatu eta probatu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/17
# Sukaldaritza liburua/Errezetak/Porru patatak

PORRU PATATAK EDO PORRU SALDA
MAHAIKIDEAK: 4

## OSAGAIAK

* Ura: 3 l.
* Patatak: Kg. 1 zuritu eta kraskatu.
* Porruak: 3, garbitu eta dadotan.
* Azenarioa: 2 garbitu eta dadotan.
* Perrexila: Sorta txiki 1 listariarekin lotua.
* Oliba olio birjina: 50 ml.
* Gatza.

## PRESTAKETA

* Kazola batean 3 litro ur patatekin sutan jarriko ditugu.
* Ura irakiten hasitakoan porrua, azenarioa, perrexila, eta oliba olioa gehitu.
* 30 minutu inguru egosi bigundu arte eta ondu.

## AHOLKUAK

* Patata xehatua eta saltsa lodia gustuko badugu, denbora gehiagoan egos genezake edo sardexka batekin patata batzuk birrindu.
* Errezeta hau saldatsuagoa nahi izanez gero, ur kantitate gehiago gehitu.
# Sukaldaritza liburua/Errezetak/Porrusalda

Errezeta-liburuaren parte.

## Osagaiak

Lau lagunentzat
* 4 porru eder
* 2 azenario eder
* Patata k, kilo erdia
* Litro bat ur
* 4 koilarakada olio
* Gatza

## Pausuak

* Porruak eta azenario ak zuritu eta zati meheak egin. Patata k zuritu eta zatitu, puska txikitan kaskatuz.
* Su ez oso bizira hurbildu kazola bat, jarri olioa eta barazki guztiak, gatz pixka batekin, eta eragin etengabe. Hogeiren bat minutuz eduki holaxe, gorritzen utzi gabe.
* Ura bota gainera eta beste 20 minutuz eduki egosten, gatz puntua zuzendu, eta behar izanez gero, zaporea areagotzeko, haragi-salda kontzentratuaren pastilla bat gehitu edo, uretan egosi ordez, egosi haragi edo barazki saldatan.
* Bero-bero mahairatu.

## Erreferentziak

* ↑ http://pagotxa.eus/errezeta/porrusalda/
# Sukaldaritza liburua/Errezetak/Bexamelaz eginiko legatz betegaia

BEXAMELAZ EGINIKO LEGATZ BETEGAIA
MAHAIKIDEAK: 8

## OSAGAIAK

* Gurina: 75 g
* Oliba olio birjina: 75 ml
* Tipula: 1 xehatua
* Irina: 150 g
* Esnea: 1l beroa.
* Legatza: Irakinaldi motz batekin eta birrindua 200 g
* Perrexila: Sorta txiki bat xehatua
* Gatz fina
* Gurina: Pittin bat orea gainetik margotzeko
* Ekilore olioa, arrautza eta ogi birrindua kroketak estaltzeko

## PRESTAKETA

* Gurina, olioa eta tipula kazola batean su motelean goxatzen jarri.
* Tipula gorritu aurretik, irina gehitu eta hau ere, su motelean 5 minutuz egosi.
* Jarraian, esnea poliki poliki gehitzen joan, hagatxoarekin eragiten diogun bitartean.
* Bexamela irakiten hasitakoan, irakin su baxuan 10 minutu.
* Denbora hori pasatutakoan, legatza eta perrexila gehitu eta beste 5 minutuz su motelean irakin, beti hagatxoarekin momenturo eragiten.
* Gatza eman ondoren, erretilu batera atera eta gurinarekin gainetik margotu.

## AHOLKUAK

Piper beteak egiteko edo bestelako betegai moduan balioko du.
Baita kroketak egiteko ere.
# Sukaldaritza liburua/Errezetak/Bijiliako Txitxirioak

BIJILIAKO TXITXIRIOAK EDO GARBANTZUAK
MAHAIKIDEAK: 6.

## OSAGAIAK

* Txitxirioa: 500 g.
* Oliba olio birjina: 100 ml.
* Tipulina: 1 xehatu.
* Ziazerba: 500 g.
* Bakailaoa: 750 g gezatu.
* Arrautza egosia: 3 dadotan.
* Gatza.

## PRESTAKETA

* Jarri garbantzuak bezperatik beratzen ur epeletan.
* Kendu txitxirioei beratzeko ura.
* Kazola bat jarri sutan urarekin, irakiten dagoenean gehitu txitxirioak eta utzi egosten tarteka bitsa kenduz.
* Beste alde batetik zartagin batean jarri olioaren erdia eta tipulina su baxuan. Tipulina gorritzen hasitakoan gehitu txitxirioei.
* Zartagin batean eta olioaren beste erdiarekin ziazerbak salteatu eta gorde.
* Bakailaoari minutuko irakinaldia eman eta epeldutakoan azala eta hezurrak kendu. Haragiarekin xaflak egin.
* Behin garbantzuak bigundurik ditugunean gehitu ziazerbak, bakailaoa eta arrautza.
* Ondu gatzarekin.

## AHOLKUAK

* Txitxirioak errazago egosteko bikarbonatoarekin beratu eta egos genitzake. Horrela egitearen alde txarra bitamina batzuk galtzea izango da.
# Sukaldaritza liburua/Errezetak/Betiko ogi zaharra

BETIKO OGI ZAHARRA
MAHAIKIDEAK: 8

## OSAGAIAK

Bezperako ama orea egiteko
* Nahiko gluten duen okindegiko irina: 65 g.
* Ura: 45 ml.
* Okindegiko legami freskoa: 2 g. eta lehorra bada 1 g.
Betiko ogi zaharra egiteko
* Bezperako ama orea: 100 g.
* Nahiko gluten duen okindegiko irina: 500 g.
* Ura: 330-340 ml.
* Okindegiko legami freskoa: 2 g., lehorra bada 1g.
* Gatza: 12 g.

## PRESTAKETA

Bezperako ama orea egiteko
* Ur epeletan desegin legamia.
* Pertz baten irina sumendi moduko bat osatuz jarri, eta erdian ura eta legamia.
* Esku batekin pertzari helduz eta bestearekin osagaiak nahastuz, ore likatsu bat bihurtu.
* Estalki hermetiko edo plastiko gardenarekin estali, eta sartu hozkailuko goiko aldean 24 orduz.
Ogia zaharra egiteko
* 25ºC inguruan jarri 100ml ur eta bertan legamia desegin.
* Pertz baten irina sumendi moduko bat osatuz jarri, eta erdian beste osagaiak
* Esku batekin pertzari helduz eta bestearekin osagaiak nahastuz, ore likatsu bat bihurtu.
* Utzi bere horretan 5 minutu.
* Mahaira atera eta oratu 5 minutuan, arropa garbitzen arituko bagina bezala.
* Tapatu zapi busti batekin eta 10 minutuz bere horretan utzi.
* Oratu beste minutu baten, eta estalita bere horretan beste 10 minutuan; hori bi aldiz egin.
* Koipetu pertz bat eta jarri bertan orea, tapatu trapu busti batekin eta utzi 3 orduz altxatzen.
* Pertzari buelta eman, erretilua mahai gainean jarri, tapatu zapi bustiarekin eta beste ordu batez eduki.
* Piztu labea 250ºC-tan eta sartu bertan kazola bat ( hondarrezkoa edo burdinazkoa) bere taparekin ( kontu taparen kirtena plastikoa eduki ez dezan; horrela balitz kendu egingo genioke)z
* Orea azken orduan hartzitu ondoren, sartu kazola beroaren barruan, alde lisoa gorantz utziz eta tapatu. Sartu labera eta egosi 15 minutuz.
* Jaitsi labeko tenperatuta 200ºC-tara, eta kendu tapa.
* Egosi beste 50-55 minutu inguruan, labetik atera eta parrila batean hozten utzi.

## AHOLKUAK

* Ogia oratzeko, arropa eskuz garbituko bagenu bezala egin.
* Ogia egina dagoen jakiteko, azpialdean eskuarekin kolpe batzuk eman eta barne-huts sentitu behar dugu.
* Taparik gabeko kazolarekin ere egiterik badaukagu, baina azala gogorragoa geratuko litzateke.
# Sukaldaritza liburua/Errezetak/Berdela labean piperradarekin

Errezeta-liburuaren parte. Berdela labean piperradarekin

## Pausoak

1 Lehenik, piperrada prestatzen hasiko gara. Horretarako, piper gorri eta berdeak eta tipula juliana moduan moztu, eta 30 minutuz lapiko batean erregosi, olio zurrutada eta gatz pittin batekin, su motelean. Ez estali lapikoa taparekin; horrela lurrina kanporatu egingo da, eta horrek barazkiei zapore eta kolore biziagoak mantentzen lagunduko die.
2 Berdela xerratan prest dugunean, erdiko hezur txiki gehienak pazientzia pixka batekin kendu. Jateko garaian eskertuko dugu hori.
3 Labeko erretilu batean pare bat koilarakada arrain salda ipini, eta saldaren gainean, azala goraka dutela, berdel xerra guztiak jarri, bata bestearen segidan.
4 Gatz pittin bat bota. Labe beroan 200 gradutan sartu, eta lau minutuz eduki. Berehala egiten da berdela; hezurrik gabe eta xerratan dugula rik, oraindik eta errazago, gainera.
5 Lau minutu pasatu, eta segituan labetik atera. Ozpin zurrutada txiki bat bota arrain xerren gainetik. Zartagin txiki batean, baratxuri xerratuak frijitu oliotan, eta dena berdelak ditugun erretilura bota.
6 Mahaira zerbitzatzeko, plater bakoitzean, piperrada koilarakada jarri erdian, gainean berdel xerra pare bat, eta azkenik erretiluan dugun saltsaz platerekoa busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Berruenda milorria piperrekin

Errezeta-liburuaren parte. Berruenda milorria piperrekin

## Osagaiak

4 pertsonarentzako osagaiak:
* Berruenda kilo bat.
* Bi pipermorro.
* Tipulin bat.
* Hiru baratxuri ale.
* Olio oliba birjina.
* Perrexil .

## Pausoak

Lehenik, hoberena izango litzateke arrandegian hezurrik gabeko berruenda bat erostea, hala errazagoa egingo baitzaigu.
Etxean gaudela, labea berotzen ipiniko dugu, 220 gradutan. Pipermorroak labeko erretilu batean ipini, eta labean sartuko ditugu ordu erdi batez. Ondoren, atera, eta epeltzen utziko ditugu.
Bitartean, berruenda xerra finetan moztu. Ahal bada, xerra guztiak neurri bertsuan moztu. Ondoren, xerrak labeko beste erretilu batean ipini, gatz pitin bat bota, eta olioz estaliko ditugu.
Labea beroa dugunean, bertan sartu. Sartzearekin batera, labea itzali egingo dugu, eta 15 bat minutuz eduki. Horrela, arraina oso suabe eginez joango da.
Denbora hori pasatzean, labetik atera. Piperrak zuritu, eta, ondoren, arrainen xerra neurri bertsuko pusketatan moztu.
Gero, tipulin a puska txikietan moztuko dugu, eta zartagin batean, olio zorrotada baten laguntzaz, erregosten ipiniko dugu su ertainean, gatz pitin batekin.
Baratxuri aleak zuritu, txikitu, eta zartagin horretara gehitu. Guztia 15 bat minutuz erregosi.
Platera muntatzen hasteko, lehenik piper xerra bat eta gatz lodi pixka bat jarri berruenda xerraren gainean, eta, ondoren, tipulin erregosi koilarakada bat eta berriro beste arrain xafla bat; jarraian, piperra.
Errepikatu pauso horiek, hiru pisuko milorria osatu arte. Segidan, milorri gehiago osatu gainontzeko osagaiekin.
Bukatzeko, guztiak egin ondoren, olio zorrotada bat botako diogu gainetik. Errezeta hau izugarri goxoa geratzen da beroan nahiz hotzean.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Bexamel saltsa

BEXAMEL SALTSA
500 ml. inguru lortzeko.

## OSAGAIAK

* Gurina: 30 g.
* Irina: 30 g.
* Esnea: 500 ml.
* Gatza.
* Piperbeltza.

## PRESTAKETA

* Esnea berotu.
* Kazola batean gurina eta irina sutan elkartu, roux bat eginez eta 5 minutuz egosi su motelean.
* Esnea poliki-poliki gehitzen joan, hagatxoari eragiten diogun bitartean.
* Esne guztia gehitu eta irakiten dagoenean 10 minutuz irakin, beti su motelean eduki.
* Ondu gatza eta piperbeltzarekin.

## AHOLKUAK

* Esnea beti beroa eta poliki poliki gehitu behar zaio.
* Saltsa hau ez badugu irakiten irin zapore gordina izango du.
* Prestaketa ugari estaltzeko edo hornigai moduan.
# Sukaldaritza liburua/Errezetak/Bexamelaz eginiko haragi betegaia

BEXAMELAZ EGINIKO HARAGI BETEGAIA
MAHAIKIDEAK:

## OSAGAIAK

* Oliba olio birjina: 130ml.
* Tipulina: 1 dado txikietan.
* Azenarioa 1 dado txikietan.
* Piper berde italiarra: 1 dado txikietan.
* Pipermorroa: 1/2 dado txikietan.
* Barrengorriak: 100g, dado txikietan.
* Irina: 150 g.
* Esnea: Litro 1 beroa.
* Haragi xehatua: 200 g zartagin batean oliba olioarekin salteatua.
* Gatz eta piperbeltz zuria.
* Intxaur muskatua.
* Gurina : 10 g orea margotzeko.

## PRESTAKETA

* Kazola batean, oliba olioa, tipula, azenarioa, piper berdea eta gorria su ertainean kozinatzen jarri, barazkia erdi eginik dugunean, gehitu barrengorriak eta kozinatu dena batera.
* Jarraian, irina gehitu, ongi nahasirik roux bat osatuz.
* Esne beroa poliki-poliki gehitzen joan, hagatxoarekin nahasteari utzi gabe.
* Modu honetara bexamel bat burutuko dugu.
* Zartagin batean olio tanta batekin haragi birrindua salteatu, sardexka batekin zapaltzen dugun bitartean, haragia ongi desegin arte.
* Nahastu haragia bexamelarekin eta egosi su baxuan 15 minutu.
* Bexamelak irakiten duen bitartean, hagatxoarekin eragiteari ezin diogu utzi.
* Bukatzeko, ondu gatz eta espeziekin.

## AHOLKUAK

* Kaneloi, lasagna, piper bete.... edo beste edozein prestaketen betegaia izan daiteke.
* Bexamel guztiak bezala, minutu batzuetan egosi behar dira irin zaporea galdu dezan.
# Sukaldaritza liburua/Errezetak/Bezperako ama orea

BEZPERAKO AMA OREA

## OSAGAIAK

* Nahiko gluten duen okindegiko irina: 65 g.
* Ura: 45 ml.
* Okindegiko legami freskoa: 2 g. eta lehorra bada 1 g.

## PRESTAKETA

* Ur epeletan desegin legamia.
* Pertz baten irina sumendi moduko bat osatuz jarri, eta erdian ura eta legamia.
* Esku batekin pertzari helduz eta bestearekin osagaiak nahastuz, ore likatsu bat bihurtu.
* Estalki hermetiko edo plastiko gardenarekin estali, eta sartu hozkailuko goiko aldean 24 orduz.

## AHOLKUAK

* Ogi ugariren osagai garrantzitsua dugu, orea hobeto hartzitzen laguntzen du.
# Sukaldaritza liburua/Errezetak/Biribilkia saltsan

BIRIBILKIA SALTSAN
MAHAIKIDEAK: 6-8.

## OSAGAIAK

* Biribilkia: 1250 g. ingurukoa eta lotua.
* Oliba olio birjina: 70 ml.
* Gatza.
* Piperbeltza.
* Tipula: 3 dadotan.
* Porrua: 1 dadotan.
* Azenarioa: 2 dadotan.
* Irina: 50 g.
* Ardo zuria: 250 ml.
* Ilar egosiak: 150 g.
* Barrengorri salteatuak: 150 g.
* Patata gorrituak: 300 g.

## PRESTAKETA

* Kazola zabal bat olioarekin su ertainean jarri.
* Biribilkiari gatza eta piperra eman ondoren, kazolan alde guztietatik gorritu.
* Haragia gorriturik dugula, bertatik atera eta kazola berean barazkia sartu.
* Barazkia ere su eztian gorritu; horrela dagoenean, irina erantsi eta nahasi.
* Segidan ardo zuriarekin busti eta murrizten utzi.
* Sartu biribilkia kazolara eta busti urarekin estali arte.
* Egosten eduki ordu betetik gora haragia egin arte.
* Haragia kazolatik atera, eta epelduta dagoenean, soka kendu eta xerra finetan moztu.
* Kazolako barazkiak, irabiagailutik eta txinotik pasa ondoren, irakiten jarri.
* Gehitu biribilki xerrak, bateratu saltsa haragiarekin, gehitu ilar egosiak, barrengorri salteatuak eta salsa ondu.
* Egosi minutu batzuk saltsa guzia ongi bateratzeko.
* Zerbitzatzeko momentuan ondu eta patata gorrituak gehitu.

## AHOLKUAK

* Aukeratzen dugun kazolak garrantzia du, kazola oso zabala aukeratuko bagenu, biribilkia estaltzeko ur kantitatea handiegia beharko genuke eta bukaerako saltsa arinegia geldituko litzaiguke. Beraz, aukeratzen dugun kazolan haragi zatiak estu geratu beharko luke.
* Haragia egina dagoen jakiteko labana bat erdiraino sartu eta ea biguna dagoen ikusi.
* Hornigai horiek jarri moduan, beste batzuk ere aukera daitezke.
# Sukaldaritza liburua/Errezetak/Berdela eskabetxean

TXITXARROA EDO BERDELA ESKABETXEAN
MAHAIKIDEAK: 4

## OSAGAIAK

* Txitxarroa edo Berdela: 4 pieza 300 g. garbitua, bururik gabe eta zatitua.
* Gatza.
* Irina: Irineztatzeko.
* Oliba olioa: Arraina frijitzeko.
* Baratxuria: 2 xerratu.
* Tipula: 1 lerrotan.
* Pipermorro gorria: 1/2, lerrotan.
* Piper berdea italiarra: 1 lerrotan.
* Sagardo ozpina: Zurrusta motz 1.
* Txakolina: Zurrusta motz 1.
* Ezpeletako piperrautsa : 10 g.
* Erramua: Hosto 1.
* Oliba olio birjina: 100 ml.

## PRESTAKETA

* Arraia zatitua gatzatu eta bere horretan eduki 5 minutu.
* Irinetan pasa eta olio berotan frijitu.
* Bestetik kazola zabal batean jarri olioa, baratxuriarekin hau gorritzen hasitakoan gehitu tipula eta piperrak. Utzi goxatzen eta ondu.
* Barazkia goxatutakoan bertaratu, txakolina, ozpina, erramu hostoa eta ezpeletako piperrautsa.
* Kozinatu 5 minutu eta gehitu berdela, honi beste irakin bat eman, su baxuan eta mugitu gabe.
* Sua itzali gehitu oliba olioa eta bere horretan utzi hozten eta hozkailuan gorde.
* 12 ordu pasa ondoren jateko aukera izan dezakegu, baina ezingo da berotu.
* Jateko erretilu batera atera denboraz eta epeldutakoan soberako likidoak kendu eta zerbitzatu.

## AHOLKUAK

* Kontu izan arraina gehiegi kozinatu gabe, lehortu eta zatitzeko arriskua bai dauka.
# Sukaldaritza liburua/Errezetak/Goxua

GOXUA
MAHAIKIDEAK: 4

## OSAGAIAK

* Esne-gain harrotua: 400 ml.
* Bizkotxo arinaren xaflak: 13 cm-ko diametroa eta 1,5 cm-ko lodiera duten 4 zati.
* Bustitzeko jarabea: 200 ml.
* Pastel krema: 400 ml.
* Karamelu ureztatua: 200 ml.

## PRESTAKETA

* Ontziaren azpialdean esne gain harrotua mahuka batekin 2 cm inguru estali.
* Esne gain hau cm bateko lodiera duen bizkotxoarekin estali.
* Bizkotxoa jarabearekin busti.
* Mahukaren laguntzaz, bizkotxoaren gainean pastel-krema zabalduko dugu espiral bat eginez.
* Krema hau karamelu ureztatuarekin margotu, pintzel baten laguntzaz.
* Gustukoa baduzu, whisky tanta batzuekin zerbitza daiteke.

## AHOLKUAK

* Goxua prestatzeko 13 cm -ko diametroa izango duten lurrezko kazolak erabiliko ditugu.
* Argazkiko prestaketan osagaien ordena aldatu egin dugu.
# Sukaldaritza liburua/Errezetak/Guakamole txalupa otarrainxkekin

Errezeta-liburuaren parte. Guakamole txalupa otarrainxkekin

## Osagaiak

4 pertsonarentzako osagaiak:
* Lau ahuakate.
* Tipulin a bat.
* Porru fin bat.
* Zortzi otarrainxka.
* Bi limoi.
* Oliba olio a.
* Gatza.
* Perrexil .
* Piper hautsa.

## Pausoak

Tipulin a zuritu eta puxketa txikitan moztu. Ontzi batean gorde. Bertan, sei koilarakada olio eta bi limoiren zukua gehitu. Gatz pitin bat bota, eta ongi nahastu.
Gero, ahuakateak erditik moztu —luzean—, eta hezurra kendu. Koilara baten laguntzaz mamia atera, eta azala aurreragorako gorde. Ahuakate mamia pusketa txikitan moztu, eta tipulin a dugun ontzira gehitu; hala, guakamolea lortuko dugu. Beste gatz pixka bat gehiago, eta piper hautsa gehitu.
Porrua garbitu, eta juliana moduan moztu; ahalik eta finena. Otarrainxkak zuritu, isatsaren azken punta izan ezik. Zartagin batean oliba olio zorrotada jarri eta berotzean otarrainxkak bertara bota. Minutu bat pasa ondoren, buelta eman eta porrua juliana eran gehitu. Minutu batez eduki, pitin bat gaztu.
Sua itzali eta tapa batez estali. Ahuakate azalaguakamoleaz bete, koilara baten laguntzaz. Guztiak beteak ditugunean, zartagineko otarrainxkak gainean ipini eta porru pusketak aldamenean.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Haragi bolak barazki saltsan

HARAGI BOLAK BARAZKI SALTSAN
MAHAIKIDEAK: 4

## OSAGAIAK

Bolak egiteko
* Tipula:1 xehatu.
* Oliba olio birjina: 50 ml.
* Behiki haragi xehatua: 500 g.
* Txerriki haragi xehatua: 500 g.
* Baratxuria: 3 xehatu.
* Ogi mamia esnetan bustia: 2 xerra.
* Arrautza: 2.
* Perrexila: Sorta txiki bat xehatu.
* Gatza.
* Irina: Haragi bolak estaltzeko.
* Ekilore olioa: 300 ml.
Saltsa egiteko
* Oliba olio birjina: 50 ml.
* Tipula: 1 dadotan.
* Porrua: 1 dadotan.
* Azenarioa: 1 dadotan.
* Ardo zuria: 100 ml.
* Tomate birrindua: 100 ml.
* Ura edo salda zuria : 800 ml.
* Gatza.

## PRESTAKETA

Bolak egiteko
* Zartagin batean tipula olioarekin su motelean kozinatzen jarri, eginik dugunean gorde.
* Beste pertz edo katilu handi batean, haragia, arrautzak, ogi mamia, perrexila, baratxuria, eta gatza jarri, horri lehen gordetako tipula gehitu eta dena ongi nahasiko dugu.
* Haragi bolak nahi baditugu, forma eman eta irinetik pasa ondoren, oliotan frijitu.
* Hanburgesak nahi baditugu, forma eman eta plantxan edo zartaginean egin.
Saltsa egiteko
* Kazola batean olioa, tipula, porrua eta azenarioa sutan jarri.
* Gorritzen hasitakoan, ardo zuria gehitu, hori murrizten denean tomate saltsa, kozinatu 5 minutuz eta jarraian gehitu salda edo ura.
* Irakiten dena batera 15 minutuz.
* Pasa irabiagailutik eta txinotik.
* Saltsa hori berriro sutan jarri eta sartu barrura haragi bolak irakiten 5 minutuz eduki eta jarri puntuan.

## AHOLKUAK

* Haragi bolak tomate saltsa edo gisatutako edozein saltsarekin aurkez daitezke
# Sukaldaritza liburua/Errezetak/Haragi bolak tomate saltsan

HARAGI BOLAK TOMATE SALTSAN
MAHAIKIDEAK: 6

## OSAGAIAK

* Tipula: 1 xehatu.
* Oliba olio birjina: 50 ml.
* Behiki haragi xehatu: 500 g.
* Txerriki haragi xehatu: 500 g.
* Baratxuria: 3 xehatu.
* Ogi mamia esnetan bustia: 2 xerra.
* Arrautza: 2.
* Perrexila: Sorta txiki bat xehatu.
* Gatza.
* Irina: Haragi bolak estaltzeko.
* Ekilore olioa: 300 g.
* Tomate saltsa arina: 750 ml.

## PRESTAKETA

* Zartagin batean tipula olioarekin su motelean kozinatzen jarri, eginik dugunean gorde.
* Beste pertz edo katilu handi batean, haragia, arrautzak, ogi mamia, perrexila, baratxuria, eta gatza jarri, horri lehen gordetako tipula gehitu eta dena ongi nahasi, gatzarekin ondu.
* Eskuekin bola forma eman eta irinetik pasa ondoren, olio berotan frijitualdi bat eman eta erretilu batera erretiratu.
* Kazola zabal batean jarri tomate saltsa haragi bolekin.
* Irakin su baxuan elkarrekin haragi bolak barrutik ongi egin arte eta ondu.

## AHOLKUAK

* Haragi bolak tomate saltsa edo gisatutako edozein saltsarekin aurkez daitezke.
# Sukaldaritza liburua/Errezetak/Hanburgesak

HANBURGESAK
MAHAIKIDEAK: 6

## OSAGAIAK

* Tipula: 1 xehatu.
* Oliba olio birjina: 50 ml.
* Behiki haragi xehatu: 500 g.
* Txerriki haragi xehatu: 500 g.
* Baratxuria: 3 xehatu .
* Ogi mamia esnetan bustia: 2 xerra.
* Arrautza: 2.
* Perrexila: Sorta txiki bat xehatu.
* Gatza.

## PRESTAKETA

* Zartagin batean tipula olioarekin su motelean kozinatzen jarri, eginik dugunean gorde.
* Beste pertz edo katilu handi batean, haragia, arrautzak, ogi mamia, perrexila, baratxuria, eta gatza jarri, horri lehen gordetako tipula gehitu eta dena ongi nahasiko dugu.
* Eskuekin hanburgesa forma eman eta plantxan edo zartaginean egin.

## AHOLKUAK

* Bada ogi birrinduetan pasatzen dituenik frijitu aurretik, hori beste aukera bat da.
# Sukaldaritza liburua/Errezetak/Haragi carpaccioa

HARAGI CARPACCIOA
MAHAIKIDEAK: 8

## OSAGAIAK

* Azpizun haragi trontzoa: 800 g.
* Oliba olio birjina: 100 ml.
* Limoi zukua: 1/2.
* Ziape haziak ozpinetan: 25 g.
* Gatza.
* Ondutako Idiazabal gazta: 150 g xafla finetan.

## PRESTAKETAK

* Behiki solomoa ondo garbitu, koipeak eta nerbioak kenduz.
* Haragi zatia film-arekin bildu estu, eta sartu izozkailura pare bat orduz.
* Denbora hori pasatutakoan, bertatik atera, kendu plastikoa eta aizto zorrotz batekin edo gailu elektrikoarekin xerra finak egin.
* Plater baten azpian zabaldu olio hari bat eta horren gainean, haragi xerra fin horiek.
* Haragia epela dagoenean, gehitu gainetik, olio haria, gatza, limoi tantak eta ziapea hazi batzuk.
* Amaitzeko, zurigailuarekin Idiazabal gaztari xerra finak atera, eta gainetik jarri.

## AHOLKUAK

* Normalean, zizka-mizka moduan jateko erabiltzen da.
* Gaur egun, haragiaren erdian entsalada berde pitin bat jartzea ere ohikoa da.
* Limoiaren ordez edozein fruitu azido tropikalek bestelako freskotasun bat ematen dio.
* Haragia horren gordina jateko erreparoak badituzu, gehitu limoi zukua pare bat ordu lehenago eta hozkailuan eduki, limoiak haragia marinatu dezan.
# Sukaldaritza liburua/Errezetak/Guakamoleta

AHUAKATEA ETA BELAR LURRINDU KANAPEAK
MAHAIKIDEAK: 20 kanape inguru.

## OSAGAIAK

* Ahuakatea: 1 dadotan.
* Esne gaina: 20 ml.
* Limoia:1/2 zukua.
* Oliba olioa birjina: 20 ml.
* Tomate naturala: 1 zuritua, haziak kenduta eta dadotan.
* Martorria edo perrexila: Xehatu.
* Gatza.
* Piperbeltza.
* Ogi txigortua: moldeko 20, karratu edo hiruki txiki forman, edo barrako borobilak.

## PRESTAKETA

* Irabiagailuren ontzian nahastu ahuakatea, esne gaina, limoi zukua, olioa, tomate erdia eta martorria edo perrexila.
* Birrindu dena eta katilu batean jaso ahuakate hezurrarekin.
* Film paperarekin estalita eduki jan arte.
* Koilara baten laguntzaz banatu ogi xigortuetan.
* Edertu apartatu ditugun tomate karratuekin.

## AHOLKUAK

* Esne gaina duen guacamoleaz hitz egiten ari garela esan liteke; beraz, natxoekin ere jan dezakegu.
* Prestatu eta azkar jan behar da ahuakatea belztu aurretik.